Koala în sufrageria ta. Google aduce animalele din Australia mai aproape de tine.
Google oferă de astăzi animale din Australia în realitate augmentată. Cu ajutorul telefonului mobil, poți vedea un cangur sau un koala în casa ta. Nu este nevoie să instalezi nicio aplicație pe telefonul mobil.
Dacă te întrebi ce mai poți face cu telefonul mobil, află că de acum poți vedea animale din Australia… în sufrageria ta.Google a anunțat o nouă funcție pentru smartphone-uri. Opt dintre cele mai cunoscute animale din Australia pot ajunge la tine în bucătărie sau în pat.Tot ce îți trebuie este un telefon cu suport pentru realitatea augmentată. Aproape toate cele lansate în ultimii 2-3 ani au așa ceva.